ফলে আস্থার সংকটের মধ্য দিয়েই যখন এগুচ্ছিল দেশের অনলাইন বাজার ব্যবস্থা, তখন এ ধারায় যোগ হয় ‘ই-কমার্স সিস্টেম’। জানা গেছে, গত চার- পাঁচ বছরে ব্যাপ্তি বেড়েছে ই-কমার্সের। সংখ্যায় বেড়েছে এ ধারায় সেবাদানকারি প্রতিষ্ঠানের সংখ্যা। পাশাপাশি যুক্ত হয়েছে নতুন নতুন সব পণ্য। আগে যেখানে অনলাইনের বেচা কেনার পণ্যের তালিকায় মোবাইল ফোন, ল্যাপটপ এবং কম্পিউটার শীর্ষে ছিল। সেখানে এখন যোগ হয়েছে মাছ, মাংস, তরকারি, চাল, ডাল, গ্রোসারি পণ্য, বই, সিনেমা, গাড়ি, ঘড়ি আর ফ্লাট-বাড়িসহ বাদ নেই কোন কিছু।